text: U17: Tepurt 24-23 tap fyri Íslandi
text: #000000
text: Føroysku U17-kvinnurnar vóru akkurát ov stuttar móti Íslandi. Ísland skoraði í síðsta sekundi til 24-23, eftir 15-13 í hálvleikinum til Føroyar.
text: #000001
text: Tað var føroyska liðið, sum var omaná í fyrra hálvleiki og vóru okkara frammanfyri frá byrjan til hálvleiks. Tað var serliga álopsspælið, sum riggaði væl og fingu okkara mál frá øllum plássum. Í verjuni riggaði 5-1 spælið fyri tað mesta væl og fiskaðu okkara fleiri bóltar, men hinvegin gekk illa at fáa fatur í góða strikuspælinum hjá íslandi, sum var tað sterkasta vápnið hjá teimum. Liðini fóru til hálvleiks við 15-13 til Føroyar.Um tað var verjuspælið hjá íslandi, sum var betri, ella álopið hjá Føroyum sum ikki riggaði eins væl, er ilt at siga, men Føroyar fekk bara 8 mál í seinna hálvleiki í mun til tey 15 í fyrra. Eftir 43 minuttir var tað Ísland, sum legði seg fram um fyri fyrstu ferð í dystinum við 19-18. Flogið var farið av føroyska álopsspælinum. Okkara vóru ikki nóg kaldar, tá tær so komu til skot og alt ov nógvar ivasamar spælingar vóru inn til strikuna. Okkara hingu tó í, og við 5 minuttum eftir var støðan 21-21. Okkara javnaðu í seinasta minutti, men skoraði Ísland í seinasta sekundi, tá langskotið fór í blokkin, snýtti okkara málverja og snýkti seg inn. Ein tættur og spennandi dystur, sum koppaði til Ísland við 24-23Liðini møtast aftur í morgin kl. 17.00 í Vestmanna. Dysturin kann stroymast á live.hsf.fo.Málskjúttar hjá Føroyum:Rakul Borgarlíð Joensen 5Silja Eystberg 3Katrin Hansen 3Joan Johannesen 3Karinbeth Kjærbæk 2Karin Fossabrúg 1Fjóla Vilhelm Skaalum 1Agatha Djurhuus 1Ró Reginsdóttir 1Sára Berg á Lag 1Helena Magnusardóttir 1
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007